biswa921/hiwiki-latest-pages-articles-raw huggingface dataset:
पैशाची भाषा

thumb|358x480px| पैशाची भाषा
 
पैशाची भाषा उस प्राकृत भाषा का नाम है जो प्राचीन काल में भारत के पश्चिमोत्तर प्रदेश में प्रचलित थी। 
पश्तो तथा उसके समीपवर्ती दरद भाषाएँ पैशाची से उत्पन्न एवं प्रभावित हुई पाई जाती हैं।

 लक्षण 
हेमचंद्र आदि प्राकृत वैयाकरणों ने इसके निम्न लक्षण बताए हैं:

 ज्ञ, न्य और ण्य के स्थान पर ंञ का उच्चारण, जैसे सर्वज्ञ = सव्वंञो, अभिमन्यू = अभिमन्ंञू
 ण के स्थान पर न, जैसे गुणेन = गुनेन ;
 त् और द् दोनों के स्थान पर त् जैसे पार्वती = पव्वती, दामोदरो = तामोतरो ;
 ल के स्थान पर ळ ; जैसे सलिलं = सळिळ ;
 श् , ष् , स् -- इन तीनों के स्थान पर स्, जैसे शशि = ससि, विषमो = विसमो, प्रशंसा = पसंसा;
 ट् के स्थान पर विकल्प से त् , जैसे कुटुंबकं = कुतुंबकं;
 पर्वूकालिक प्रत्यय क्त्वा के स्थान तूण, जैसे गत्वा = गंतूण।

इनके अतिरिक्त इस प्राकृत की मध्यकालीन अन्य शौरसेनी आदि प्राकृतों से विशेषता बतलानेवाली प्रवृत्ति यह है कि इसमें क् , ग् , च् , ज् आदि अल्पप्राण वर्णो का लोप नहीं होता और न ख् , घ् , ध् , भ् इन महापाण वर्णो के स्थान पर ह्। इस प्रकार पैशाची में वर्णव्यवस्था अन्य प्राकृतों की अपेक्षा संस्कृत के अधिक निकट है।

पैशाची प्राकृत का एक उपभेद "चूलिका पैशाची" है, जिसमें पैशाची की उक्त प्रवृत्तियों के अतिरिक्त निम्न दो विशेष लक्षण पाए जाते हैं। एक तो यहाँ, सघोष वर्णो, जैसे ग् , घ् , द् , ध् आदि के स्थान पर क्रमशः अघोष वर्णो क् ख् आदि का आदेश पाया जाता है, जैसे गंधार = कंधार, गंगा = कंका, भेधः = मेखो, राजा = राचा, निर्झरः = निच्छरो, मधुरं = मथुरं, बालकः = पालको, भगवती = फक्व्ती । दूसरे र् के स्थान पर विकल्प से ल्, जैसे गोरी = गोली, चरण = चलण, रुद्दं = लुद्दं।

अन्य प्राकृतों से मिलान करने पर पैशाची की ज्ञ के स्थान पर तथा ंञ तथा ल् के स्थान पर र् की प्रवृत्तियाँ पालि से मिलती हैं। र् के स्थान पर लू की प्रवृत्ति मागधी प्राकृत का विक्षेप लक्षण ही है। तीनों सकारों के स्थान पर स्, कर्ताकारक एकवचन की विभक्ति ओ, पैशाची को शौरसेनी से मिलाती है। यथार्थत: शौरसेनी से उसका सबसे अधिक साम्य है और इसलिये वैयाकरणों ने उसकी शेष प्रवृत्तियाँ "शौरसेनीवत्" निर्दिष्ट की हें।

 साहित्य 
पैशाची की उक्त प्रवृत्तियों में से कुछ अशोक की पश्चिमोत्तर प्रदेशवर्ती खरोष्ठी लिपि की शहबाजगढ़ी एवं मानसेरा की धर्मलिपियों में तथा इसी लिपि में लिखे गए प्राचीन मध्य एशिया-खोतान-तथा पंजाब से प्राप्त हुए लेखों में मिलती हैं। पैशाची भाषा में विरचित गुणाढ्य कृत बृहत्कथा की भारतीय साहित्य में बड़ी ख्याति है। दंडी ने इसके संबंध में कहा है - "भूतभाषमयीं प्राहुरद्भुतां बृहत्कृथाम्।" दुर्भाग्यतः यह मूल ग्रंथ अब उपलब्ध नहीं है, किन्तु उसके संस्कृत अनुवाद बृहत्कथामंजरी, कथासरित्सागर आदि मिलते हैं। प्राकृत व्याकरणों एवं संस्कृत नाटकों में खंडशः इस भाषा के अंश प्राप्त होते हैं।

 इन्हें भी देखें 
 पश्तो
 दार्दी भाषाएँ
 बृहत्कथा

बाहरी कड़ियाँ
क्षेमेन्द्र कृत बृहत्कथामंजरी (archive.org)

श्रेणी:हिन्दी
श्रेणी:भाषाएँ
श्रेणी:दार्दी भाषाएँ
श्रेणी:प्राचीन भाषाएँ
नन्दा देवी

नंदा देवी समूचे गढ़वाल मंडल और कुमाऊं मंडल और हिमालय के अन्य भागों में जन सामान्य की लोकप्रिय देवी हैं। नंदा की उपासना प्राचीन काल से ही किये जाने के प्रमाण धार्मिक ग्रंथों, उपनिषद और पुराणों में मिलते हैं। रूप मंडन में पार्वती को गौरी के छ: रुपों में एक बताया गया है। भगवती की ६ अंगभूता देवियों में नंदा भी एक है। नंदा को नवदुर्गाओं में से भी एक बताया गया है। भविष्य पुराण में जिन दुर्गा के स्वरूपों का उल्लेख है उनमें महालक्ष्मी, नंदा, क्षेमकरी, शिवदूती, महाटूँडा, भ्रामरी, चंद्रमंडला, रेवती और हरसिद्धी हैं। शक्ति के रूप में नंदा ही सारे हिमालय में पूजित हैं।
नंदा देवी का मूल धाम चमोली के कुरुड़ गांव में है। बाद में कई जगह पर इनके मंदिर बनाए गए।
नंदा के इस शक्ति रूप की पूजा गढ़वाल में तल्ली दसोली, सिमली, तल्ली धूरी, चांदपुर, गैड़लोहवा आदि स्थानों में होती है। गढ़वाल में राज जात यात्रा का आयोजन भी नंदा के सम्मान में होता है।

कुमाऊँ में अल्मोड़ा, रणचूला, डंगोली, बदियाकोट, सोराग, कर्मी, पोथिंग, चिल्ठा, सरमूल आदि में नंदा के मंदिर हैं। अल्मोड़ा में नंदा का मूल मंदिर है। जहां पर की बधाण गढ़ी से मां नंदा भगवती को स्थापित किया गया। बधाण गढ़ी में नंदा के मुख्य मंदिर कुरुड़ की नंदा देवी की मूर्ति स्थापित थी। जो कि अल्मोड़ा के राजा के आक्रमण व लूट के बाद अल्मोड़ा में बसाई गई।  अनेक स्थानों पर नंदा के सम्मान में मेलों के रूप में समारोह आयोजित होते हैं। नंदाष्टमी को कुरुड़ की आदिशक्ति मां नंदा देवी का मेला, कोट की माई का मेला और नैतीताल में नंदादेवी मेला अपनी सम्पन्न लोक विरासत के कारण कुछ अलग ही छटा लिये होते हैं परन्तु अल्मोड़ा नगर के मध्य में स्थित ऐतिहासिकता नंदादेवी मंदिर में प्रतिवर्ष भाद्र मास की शुक्ल पक्ष की अष्टमी को लगने वाले मेले की रौनक ही कुछ अलग है।

 इन्हें भी देखें 
 नंदा देवी मेला, अलमोड़ा
 नन्दा देवी राजजात
 माँ नंदा माई मंदिर-पोथिंग (बागेश्वर)
नंदा देवी सिद्धपीठ कुरुड़

श्रेणी:गढ़वाल
श्रेणी:कुमाऊँ
श्रेणी:हिन्दू देवी-देवता
अतिसार

अतिसार या डायरिया (अग्रेज़ी:Diarrhea) में या तो बार-बार मल त्याग करना पड़ता है या मल बहुत पतले होते हैं या दोनों ही स्थितियां हो सकती हैं। पतले दस्त, जिनमें जल का भाग अधिक होता है, थोड़े-थोड़े समय के अंतर से आते रहते हैं। 
thumb|साबुन ओर पानी से हाथ धोना
thumb|ओ. आर. एस. पैकेट और ज़िक की गोली का उपयोग
 लक्षण 
अतिसार का मुख्य लक्षण और कभी-कभी अकेला लक्षण, विकृत दस्तों का बार-बार आना होता है। तीव्र दशाओं में उदर के समस्त निचले भाग में पीड़ा तथा बेचैनी प्रतीत होती है अथवा मलत्याग के कुछ समय पूर्व मालूम होती है। धीमे अतिसार के बहुत समय तक बने रहने से, या उग्र दशा में थोड़े ही समय में, रोगी का शरीर कृश हो जाता है और जल ह्रास (डिहाइड्रेशन) की भयंकर दशा उत्पन्न हो सकती है। खनिज लवणों के तीव्र ह्रास से रक्तपूरिता तथा मूर्छा (कॉमा) उत्पन्न होकर मृत्यु तक हो सकती है

 पेट में दर्द
 ऐंठन
 सूजन
 निर्जलीकरण
 बुखार
 मल में खून
 दस्त 
  बार - बार उल्टी

 कारण 
यह अंतड़ियों में अधिक द्रव के जमा होने, अंतड़ियों द्वारा तरल पदार्थ को कम मात्रा में अवशोषित करने या अंतड़ियों में मल के तेजी से गुजरने की वजह से होता है।

 प्रकार 
डायरिया की दो स्थितियां होती हैं- 
एक, जिसमें दिन में पांच बार से अधिक मल त्याग करना पड़ता है या पतला मल आता है। इसे डायरिया की गंभीर स्थिति कहा जा सकता है। आनुपातिक डायरिया में व्यक्ति सामान्यतः जितनी बार मल त्यागता है उससे कुछ ज्यादा बार और कुछ पतला मल त्यागता है।

'उग्र अतिसार''- उग्र (ऐक्यूट) अतिसार का कारण प्रायः आहारजन्य विष, खाद्य विशेष के प्रति असहिष्णुता या संक्रमण होता है। कुछ विषों से भी, जैसे संखिया या पारद के लवण से, दस्त होने लगते हैं।जीर्ण अतिसार'''- जीर्ण (क्रॉनिक) अतिसार बहुत कारणों से हो सकता है। आमाशय अथवा अग्न्याशय ग्रंथि के विकास से पाचन विकृत होकर अतिसार उत्पन्न कर सकता है। आंत्र के रचनात्मक रोग, जैसे अर्बुद, संकिरण (स्ट्रिक्चर) आदि, अतिसार के कारण हो सकते हैं। जीवाणुओं द्वारा संक्रमण तथा जैवविषों (टौक्सिन) द्वारा भी अतिसार उत्पन्न हो जाता है। इन जैवविषों के उदाहरण हैं रक्तविषाक्तता (सेप्टिसीमिया) तथा रक्तपूरिता (यूरीमिया)। कभी निःस्रावी (एंडोक्राइन) विकार भी अतिसार के रूप में प्रकट होते हैं, जैसे ऐडीसन के रोग और अत्यवटुकता (हाइपर थाइरॉयडिज्म)। भय, चिंता या मानसिक व्यथाएँ भी इस दशा को उत्पन्न कर सकती हैं। तब यह मानसिक अतिसार कहा जाता है।

 चिकित्सा 
डायरिया उग्र या जीर्ण (क्रोनिक) हो सकती है और प्रत्येक प्रकार के डायरिया के भिन्न-भिन्न कारण और इलाज होते हैं। डायरिया से उत्पन्न जटिलताओं में निर्जलीकरण (डी-हाइड्रेशन), इलेक्ट्रोलाइट (खनिज) असामान्यता और मलद्वार में जलन, शामिल हैं। निर्जलीकरण (डी-हाइड्रेशन) को पीनेवाले रिहाइड्रेशन घोल की सहायता से कम किया जा सकता है और आवश्यक हो तो अंतःशिरा द्रव्य की मदद भी ली जा सकती है।

चिकित्सा के लिए रोगी के मल की परीक्षा करके रोग के कारण का निश्चय कर लेना आवश्यक है, क्योंकि चिकित्सा उसी पर निर्भर है। कारण को जानकर उसी के अनुसार विशिष्ट चिकित्सा करने से लाभ हो सकता है। रोगी को पूर्ण विश्राम देना तथा क्षोभक आहार बिलकुल रोक देना आवश्यक है। उपयुक्त चिकित्सा के लिए किसी विशेषज्ञ चिकित्सक का परामर्श उचित है।

डॉक्टर आपके दस्त का कारण जानने के लिए निम्नलिखित परीक्षणों का आदेश दे सकता है: 

 रक्त परीक्षण
 मल परीक्षण

 सन्दर्भ 

 बाहरी कड़ियाँ 
 बच्चों में अतिसार
 जल जनित रोग और सावधानियाँ
 अतिसार

अतिसार
अतिसार
अतिसार
अतिसार
अतिसार
अतिसार
श्रेणी:संक्रामक आँत-सम्बन्धी रोग
श्रेणी:जलवाहित रोग
*
बाइज़ेंटाइन साम्राज्य

thumb|450px|समय के साथ बाईज़न्टाइन साम्राज्य के क्षेत्र में परिवर्तन
बाईज़न्टाइन साम्राज्य (या 'पूर्वी रोमन साम्राज्य') मध्य युग के दौरान रोमन साम्राज्य को दिया गया नाम था। इसकी राजधानी क़ुस्तुंतुनिया (कॉन्स्टैन्टिनोप्ल) थी, जोकि वर्तमान में तुर्की में स्थित है, और अब इसे इस्तांबुल के नाम से जाना जाता है। पश्चिमी रोमन साम्राज्य के विपरीत, इसके लोग यूनानी बोलते थे, नाकि लैटिन और यूनानी संस्कृति और पहचान का प्रभुत्व था। यह साम्राज्य लगभग ३२४ ई से १४५३ ई तक (एक हजार वर्षों से अधिक) अस्तित्व में रहा।

'बाइजेंटाइन साम्राज्य' या 'बाइजेंटियम' का इस्तेमाल १९वीं सदी से मध्यकाल के ग्रीक भाषा बोलने वाले रोमन साम्राज्य के लिए किया जाता था जो की वहां की राजधानी क़ुस्तुंतुनिया के आसपास बसा था। इस साम्राज्य को पूर्वी रोमन साम्राज्य के नाम से भी जाना जाता था। इस राज्य के रहने वालों के लिए ये सिर्फ रोमन साम्राज्य के नाम से जान जाता था और यहाँ से शासकों ने रोमन शाशकों पर बहुत कब्ज़े किये। इस्लाम की दुनिया में ये 'रोमानिया' के नाम से जाना जाता था। 

राज्य की शुरुआत के बारे में कुछ भी निश्चित जानकारी नहीं है। बहुत लोग सम्राट कोन्स्तान्तिन प्रथम (306–337 ई.) को पहला बीजान्टिन शासक मानते हैं। जिन्होंने 330 ई. में अपनी राजधानी रोम से स्थानांतरित कर बिजिन्तिऊम नामक एक क़स्बे में कर दिया और इन्होंने इसका पुनर्निर्माण कराया और इसे  कोंस्तान्तिनोपाल या फिर 'नया रोम' नाम दिया। कुछ लोग इस साम्राज्य की शुरुआत को थेओदोस्सिस (379–395) के राज्य की शुरुआत के वक्त को मानते हैं। साम्राज्य के गिरने की शुरुआत तब मानी जाती है जब ओट्टोमन तुर्कों ने कोंस्तान्तिनोपाल पर 1453 में कब्ज़ा कर लिया, पर ग्रीकों का राज साम्राज्य के दुसरे हिस्सों में कुछ और सालों तक चलता रहा जब तक मिस्त्रास 1460 में और ट्रेबिजोंद 1461 में गिर गए।

 साम्राज्य का प्रारम्भ (३३० से ४७६ ईसापूर्व) 

 साम्राज्य पर विप्पत्ति (४७६ से ७१७ ईसापूर्व) 

 पश्चिम में लड़ाईयाँ 
 पूर्व में लड़ाईयाँ 
 साम्राज्य की बहाली (७१७ से १०२५ ईसापूर्व) 

 पश्चिम में बहाली 
 पूर्व में बहाली 

 साम्राज्य का पतन (१०२५ से १४५३ ईसापूर्व) 

श्रेणी:यूरोप का इतिहास
श्रेणी:मध्ययुगीन साम्राज्य
श्रेणी:एशिया के पूर्व साम्राज्य
श्रेणी:यूरोप के पूर्व साम्राज्य
पूर्व मध्य रेलेवे

अंगूठाकार|पूर्व मध्य रेलवे लोगो
अंगूठाकार|16- पूर्व मध्य रेलेवे
पूर्व मध्य रेलेवे भारतीय रेल की एक इकाई है। इसे लघुरूप में  ECR  कहा जाता है।

इसकी स्थापना 1 अक्टूबर 2002 में हुई थी। इसका मुख्यालय हाजीपुर में स्थित है। 

 इतिहास 

 मंडल 
इसके अंतर्गत आने वाले मंडल हैं:
दानापुर रेलमंडल, धनबाद रेलमंडल, मुगलसराय रेलमंडल, समस्तीपुर रेलमंडल, सोनपुर रेलमंडल 

 विभाजन 
 सोनपुर रेल मंडल
 दानापुर रेलवे मंडल
 धनबाद रेलवे मंडल
 मुगलसराय रेलवे मंडल
 समस्तीपुर रेलवे मंडल
 रूट 
 लाइन 
 हावड़ा-दिल्ली मुख्य लाइन
 ग्रैंड कॉर्ड
 बरौनी-गुवाहाटी लाइन
 बरौनी-समस्तीपुर-मुजफ्फरपुर-हाजीपुर लाइन
 अनुभाग 

 सन्दर्भ 

 इन्हें भी देखें 
भारतीय रेलवे के ज़ोन और मंडल

 बाहरी कड़ियाँ 
पूर्व मध्य रेलवे की आधिकारिक वेबसाइट

श्रेणी:भारतीय रेलवे के ज़ोन
श्रेणी:पूर्व मध्य रेलवे
त्रिशूल पर्वत

त्रिशूल (Trishul) हिमालय की तीन चोटियों के समूह का नाम है, जो पश्चिमी गढ़वाल में स्थित हैं। यह उत्तराखंड राज्य के मध्य में चमोली के निकट हैं। यह नन्दा देवी पर्वत से पश्चिम दक्षिण-पश्चिम दिशा में १५ कि॰मी॰ (९ मील) दूर नन्दा देवी राष्ट्रीय उद्यान को घेरते हुए शिखरों के समूह का दक्षिण-पूर्वी भाग है। इन तीन शिखरों के कारण ही इनका नाम हिन्दू भगवान शिव के अस्त्र त्रिशूल का नाम दिया गया है। मुख्य शिखर त्रिशूल-१ की ऊँचाई ७००० मीटर (२२९७० फीट) है। यह शिखर ७००० मी॰ से ऊँची पहली चोटी है, जिस पर (१९०७ में) चढ़ाई की गई थी।

 मुख्य पुंजक एवं पड़ोसी शिखर 
तीन शिखरों के नाम क्रमशः त्रिशूल १, त्रिशूल २ एवं त्रिशूल ३ हैं। मुख्य पुंजक एक उत्तर-दक्षिण रिज है, जिसमें त्रिशूल-१ उत्तरी छोर व त्रिशूल-३ दक्षिणी छोर पर हैं। त्रिशूल का सर्वोत्तम दृश्य बेदिनी बुग्याल एवं कौसानी से दिखाई देता है। इससे कुछ ही किलोमीटर उत्तर-पश्चिम में नंदा घंटी, एवं एकदम दक्षिण-पूर्व में मृगथनी शिखर हैं। 
पर्वत शिखरऊँचाई (मी॰)ऊँचाई (फीट)निर्देशांकप्रसिद्धि प्रथम आरोहणत्रिशूल १७,१२०२३,३५९१६१६१९०७त्रिशूल २६,६९०This elevation is from the Himalayan Index . Some sources give .२१,९४९From the Himalayan Index. <200Garhwal-Himalaya-Ost (1:150,000 scale topographic map), Swiss Foundation for Alpine Research, 1992; based on maps by the Survey of India.१९६०त्रिशूल ३६,००७१९,७०८ <२००१९६०

 इन्हें भी देखें 
 गढ़वाल हिमालय
 द्रौपदी का डांडा
 बागेश्वर ज़िला

 सन्दर्भ 

श्रेणी:बागेश्वर जिला
श्रेणी:उत्तराखण्ड के पर्वत
श्रेणी:हिमालय के पर्वत
श्रेणी:हिमालय के सात हज़ारी
मेघना नदी

right|thumb|बांग्लादेश के मानचित्र में मेघना सहित अन्य नदियां

मेघना नदी (बांग्ला: মেঘনা নদী) बांग्लादेश की एक मुख्य नदी है। यह गंगा नदी के मुहाने पर (डेल्टा) बनाने वाली तीन मुख्य सहायक नदियों में से एक है। इन नदियों से विश्व का सबसे बड़ा डेल्टा, सुंदरवन बनता है, यहा सुंदरी नामक वृक्ष पाया जाता है िजस कारण इसे सुंदरवन का डेलटा कहते है!जो बंगाल की खाड़ी में खुलता है। मेघना में पद्मा नदी चांदपुर जिला में मिलती है और अंततः ये भोला जिला में बंगाल की खाड़ी में मिल जाती है।

left|thumb|River Meghna from the bridge over the river
पूरी तरह बांग्लादेश की सीमाओं के भीतर सीमित नदियों में मेघना नदी सबसे चौड़े पाट वाली है। भोला के निकट एक बिंदु पर यह १२ कि.मी चौड़ी है। अपने अंतिम पड़ावों में नदी लगभग सीधी रेखा में बहती है। अपने बहुत ही शांत एवं सौम्य दृश्य के बावजूद भी यह नदी प्रत्येक वर्ष बहुत सए जान व माल की हानि का कारण बनती है। ढेरों फेरी सेवा की नावें इसमें डूबती हैं, जो सैंकड़ों की मृत्यु का कारण होती हैं। खासकर यह चांदपुर जिला के पास बहुत ही खतरनाक है। 

नदी की औसत गहराई है १०१२ फीट (३०८ मी.) और अधिकतम गहराई है १६२० फीट (४९० मी.)।

यह नदी भारत के पश्चिमी बंगाल राज्य के डेल्टाई भाग में एस्चुअरी (estuary) बनाती हुई बंगाल की खाड़ी में गिरती है। गंगा एवं ब्रह्मपुत्र नदी का अधिकांश जल यह नदी समुद्र तक पहुँचाती है। नदी अपने साथ बड़ी मात्रा में मिट्टी लाकर बिछाती है। नदी कभी कभी पाँच, या छह जल धाराओं में बँट जाती है। कभी यह विशाल क्षेत्र में चादर के समान फैलकर बहती है। इसके मुहाने में तीन मुख्य द्वीप हैं। इसमें साल भार नावें तथा स्टीमर सरलता से चलाए जा सकते हैं, लेकिन किनारे बलुए होने से धँस जाते हैं, जो नावों के लिये हानिप्रद है। मानसून के समय में यह खतरा और भी बढ़ जाता है।

 सन्दर्भ 

 इन्हें भी देखें 
 बांग्लादेश की नदियों की सूची

 बाहरी कड़ियाँ 
 बांग्लापीडिया में मेघना पर लेख

श्रेणी:बांग्लादेश की नदियाँ
श्रेणी:गंगा नदी
जमुना नदी, बांग्लादेश

right|thumb|बांग्लादेश की मुख्य नदियां, जमुना सहित
जमुना नदी को यमुना नदी से संशय ना करें।

जमुना नदी (बांग्ला: যমুনা यमुना) बांग्लादेश की तीन मुख्य नदियों में से एक है। यह भारत से बांग्लादेश को बहने वाली ब्रह्मपुत्र नदी की मुख्य धारा है। जमुना नदी दक्षिण को बहती है और गोआलुंडो घाट में पद्मा नदी में मिल जाती है। आगे पद्मा में मिलने के बाद चांदपुर जिला में यह मेघना नदी में मिल जाती है। इसका पूर्ण जल बंगाल की खाड़ी में मेघना नदी के रूप में मिलता है।Traditionally, in British publications the result of the three rivers coming together was called the Ganges. See, e.g. "Surma River" Encyclopedia Britannica 

नदी की औसत गहरायी है  एवं अधिकतम गहरायी है .
thumb|left|वृहत बहूद्देशीय सेतु

 सन्दर्भ 

 इन्हें भी देखें 
 जमुना सेतु
 बांग्लादेश में नदियों की सूची

श्रेणी:बांग्लादेश की नदियाँ
इरावदी डालफिन

इरावदी डॉल्फ़िन (Orcaella brevirostris) एक यूरीहैलाइन प्रजाति होती है, जो सागर तटों के निकट और ईस्टुअरी तथा नदियों में पायी जाती है। इसका आवास स्थान बंगाल की खाड़ी दक्षिण पूर्वी एशिया है। इस प्रजाति का नाम बर्मा की प्रमुख नदी ऎयारवाडी के नाम पर पड़ा है जहॉ यह बहुतयात में पायी जाती है।

thumb|left|250px| सुंदरवन का उपग्रह चित्र

 सन्दर्भ 

श्रेणी:मछली
श्रेणी:स्तनधारी
घन मीटर

मीटर (cubic meter) आयतन की एस आई इकाई है। १ मीटर लम्बे, १ मीटर चौड़े तथा १ मीटर ऊँचे घन का आयतन १ घन मीटर होता है। इसे मी३ या m3 से निरूपित किया जाता है। यह मी गुणा मी गुणा मी होती है। १ घन मीटर, १००० लीटर के बराबर होता है। 7850 होता है

 गुणक एवं अपवर्तक (Multiples and submultiples) 

 गुणक 
Cubic decametre
the volume of a cube of side length one decametre (10 m)
equal to a megalitre
1 dam3 =  = 1 ML

Cubic hectometre
the volume of a cube of side length one hectometre (100 m)
equal to a gigalitre
in civil engineering abbreviated MCM for million cubic metres
1 hm3 =  = 1 GL
 
घन किलोमीटर
the volume of a cube of side length one kilometre ()
equal to a teralitre
1 km3 =  = 1 TL

 अपवर्तक 
Cubic decimetre
the volume of a cube of side length one decimetre (0.1 m)
equal to a litre
1 dm3 = 0.001 m3 = 1 L

Cubic centimetreThe cubic centimetre is the base unit of volume of the CGS system of units. The colloquial abbreviations "cc" and "ccm" are not SI but are common in some contexts such as cooking, engine displacement and medicine.
the volume of a cube of side length one centimetre (0.01 m)
equal to a millilitre
1 cm3 =  = 10−6 m3 = 1 mL

घन सेन्टीमीटर
the volume of a cube of side length one millimetre (0.001 m)
equal to a microlitre
1 mm3 =  = 10−9 m3 = 1 µL

श्रेणी:इकाई
श्रेणी:अन्तर्राष्ट्रीय इकाई प्रणाली
नेटबुक

thumb|ASUS Eee PC नेटबुक

नेटबुक एक छोटा, पोर्टेबल, कम्प्यूटर है जो बिना तार के संचार करने एवं अन्तरजाल से जुड़ने की सरल सुविधा से युक्त होता है। इसे 'मिनी-लैपटॉप' भीकह सकते हैं।

 विशेषताएँ 
वैसे तो 'नेटबुक' नाम से तरह-तरह के आकार-प्रकार एवं संरचना वाले कम्प्यूटर उपलब्ध हैं किन्तु उनकी कुछ समरूपता भी है जो निम्नवत है-
 छोटा आकार, छोटा स्क्रीन (1024x600)
 कम वजन
 प्राय: इनमें आप्टिकल-ड्राइव नहीं होती
 कम मूल्य
 कम क्षमता का माइक्रोप्रोसेसर (जैसे इन्टेल का एटम १.६ मेगाहर्ट्स)
 अन्तर्निर्मित कैमरा
 हेडफोन एवं माइक्रोफोन के जैक
 दो या तीन यूएसबी पोर्ट
 फ्लैश रैम मेमोरी कार्ड के लिये जगह (स्लॉट)

 प्रमुख उपयोग 
 कैलेन्डर
 कार्य प्रबन्धन (टास्क मैनेजमेन्ट)
 चिट्ठा (ब्लाग) लिखना और पोस्ट करना
 अन्तरजाल पर भ्रमण
 संगीत सुनना
 इ-मेल, तुरन्त संदेश (IM) भेजना
 स्काइप (Skype) का उपयोग करते हुए VoIP काल करना

 प्रमुख उत्पादक 
Asus, Acer,  हैवलेट पैकर्ड , डेल, Sylvania, लेनोवो, MSI, सेमसंग और सोनी.

 बाहरी कड़ियाँ 
 ...अब 4,000 रुपये में कंप्यूटर! 
 "The rise of the Netbook" article at Cnet
 "The State of the Netbook" article at Ars Technica
 "The Netbook Effect: How Cheap Little Laptops Hit the Big Time" article at Wired.com
 "Light and Cheap, Netbooks Are Poised to Reshape PC Industry" article at New York Times
 "Netbook Sales Keep Quanta Competitive" article at BusinessWeek

श्रेणी:समुचित तकनीक
श्रेणी:कंप्यूटर
दासबोध

दासबोध मराठी संत-साहित्य का एक प्रमुख ग्रंथ है। इसकी रचना 17वीं शताब्दी में महाराष्ट्र के तेजस्वी संत श्री समर्थ रामदास ने की। इस ग्रंथ का महाराष्ट्र में बहुत अधिक सम्मान है। हिंदी भाषा जाननेवाले श्रीरामचरित मानस को जितने आदर की दृष्टि से देखते हैं उतने ही आदर की दृष्टि से मराठी जाननेवाले दासबोध को देखते हैं। महाराष्ट्र का व्यक्तित्व गढ़ने में इस ग्रंथ का महत्त्व सर्वाधिक है।

 परिचय 
ऐसे निराले संत के उपदेश इस ग्रंथ में हैं। उनका जीवनदर्शन अत्यंत प्रौढ़, प्रांजल तथा सरल भाषा में इस ग्रंथ में प्रकट हुआ है। साधारण से साधारण व्यक्ति के लिए भी इसमें ग्रहण करने योग्य चीजें हैं और उच्च से उच्च अधिकारप्राप्त राजा, योगी, सिद्ध, साधक लोगों के लिए भी इसमें परमोपयोगी उपदेश हैं। इसे उन्होंने गुरुशिष्य-संवाद के रूप में रचा है। पूरा ग्रंथ "ओवी" नामक मराठी छंद में है। इसे उन्होंने 20 दशकों में विभाजित किया है। प्रत्येक दशक में नाम के अनुसार 10 समास हैं। एक समास में एक विषय वर्णित है। इस प्रकार संपूर्ण ग्रंथ में दो सौ विषय हैं। इन विषयों में जीवन की शायद ही कोई छटा छूटी हो। इनमें स्वार्थ है, परमार्थ है, अध्यात्म है, सामाजिक तथा वैयक्तिक गुण, अवगुण, शक्ति, अधिकार, आहार, विहार, विचार, व्यवहार सभी कुछ है। "अक्षर कैसा होना (लिखना) चाहिए" से लेकर "आत्मज्ञान कैसे प्राप्त हो सकता हैं" तक सभी विषयों पर ग्रंथ अनुभवसिद्ध पक्के विचार प्रस्तुत करता है। पूरे ग्रंथ में कुल 7751 ओवियाँ हैं।

दासबोध के दशकों के नाम 
 स्तवनाचा दशक
 मूर्खलक्षणांचा दशक
 स्वगुण परीक्षा
 नवविधा भक्ति
 मंत्रांचा दशक
 देवशोधन 
 चौदा ब्रह्मांचा
 मायोद्भवनाम ज्ञानदशक
 गु्णरूप
 जगज्जोतिनाम
 भीमदशक 
 विवेक वैराग्य
 नामरूप
 अखंड ध्याननाम
 आत्मदशक
 सप्ततिन्वयाचा दशक
 प्रकृतिपुरुष
 बहुजिनसी
 शिकवण
 पूर्णदशक

 पुराने दासबोध के २१ 'समास' 
 मंगलाचरण
 रघुनाथध्यान
 वक्तृश्रोतृलक्षण
 सद्गुरूलक्षण
 सच्छिष्यलक्षण
 वैराग्यनिरूपण
 सगुणध्यान
 आत्मनिवेदन
 निरभिमानशांती
 विविध शिकवण
 प्रारब्ध प्रयत्न
 संतस्तवन
 मीपणनिरसन
 पूर्ण समाधान
 रघुनाथचरित्र
 गुरुशिष्यसंवाद
 दृश्य-उच्छेद
 एकंकारनिरसन
 सत्संगमहिमा 
 शुद्धज्ञानावरण ऊर्फ अहंकार
 अनिर्वाच्य ब्रह्म

 बाहरी कड़ियाँ
दासबोध (मराठी विकिस्रोत पर)
 dasbodh.com - Site dedicated to Dasbodh and Samarth Ramdas (contains Dasbodh in various languages plus all the literature of Samarth Ramdas)

श्रेणी:पुस्तकें
श्रेणी:मराठी
हार्टफ़ोर्ड

thumb|right|200px|हार्टफ़ोर्ट नगर का ध्वज
thumb|right|200px
हार्टफोर्ड संयुक्त राज्य अमेरिका के कनेक्टिकट राज्य की राजधानी है। नगर का कुल क्षेत्रफल ४६.५ किमी२ है और कुल जनसंख्या है लगभग १,२४,००० (२००३), जिसमें से ३८% अफ़्रीकी अमेरिकी हैं। कुल जनसंख्या का लगभग ३०% निर्धनता सीमा से नीचे है। यह ध्यान देने वाली बात है कि कनेक्टिकट राज्य की औसत आय सबसे अधिक है, लेकिन इसकी राजधानी अपेक्षाकृत निर्धन है। यह इसलिए क्योंकि यह अपेक्षाकृत पुराना नगर है और इसलिए इसका क्षेत्रफल छोटा है जिसमें धनवान उपनगरीय क्षेत्र सम्मिलित नहीं हैं। वृहदतर हॉर्टफ़ोर्ट की जनसंख्या ११,८८,८४१ (२००६) है।

यह नगर कनेक्टिकट नदी के किनारे पर राज्य के मध्य भाग में स्थित है, नदी के विसर्जन स्थल से ७० किलोमीटर दूर लॉंग आइलैण्ड साउण्ड पर। यह प्रशासन, बीमा, वित्त, न्यायप्रणाली और शिक्षा का एक केन्द्र है। इसे विश्व की बीमा राजधानी भी कहा जाता है।

श्रेणी:अमेरिका के राज्यों की राजधानियां
श्रेणी:अमेरिका के नगर
पराप्राकृतिक

thumb|250px|पानी पर चलना (१८९०), रूसी चित्रकार ईवान आईवाज़ोवस्की द्वारा, यीशु मसीह के लिए जिम्मेदार कई अलौकिक कर्मों में से एक को दर्शाता है।
पराप्राकृतिक शब्द उन व्यक्तियों, वस्तुओं या घटनाओं के लिए प्रयुक्त होता है जिसे कुछ लोग वास्तविक मानते हैं, लेकिन जो प्रकृति का भाग नहीं होते या सामान्य प्रकृति से परे होते है। "अलौकिक" या "पारलौकिक" शब्द भी इसके लिए प्रयुक्त होता है। चूंकि इनके अस्तित्व को सिद्ध कर पाना संभव नहीं होता, इसलिए आमतौर पर लोग इनके बारे में असहमत रहते हैं।

वैज्ञानिकों का मानना है कि हमें पराप्राकृतिक के स्थान पर विषय (व्यक्ति, वस्तु, या घटना) पर बोलना चाहिए, क्योंकि हम यह सिद्ध नहीं कर सकते की पराप्राकृतिक विषय वास्तविक हैं। कुछ अन्य लोगों का मानना है कि यद्यपि पराप्राकृतिक विषयों का वैज्ञानिक प्रमाण नहीं होता, लेकिन ये वास्तविक हैं। बहुत से विषय जैसे धर्म, जादू, चमत्कार, आत्मा, भूत, देवदूत, शैतान, देव और ईश्वर पराप्राकृतिक या पारलौकिक हैं।

 फ़न्तासी 
कॉमिक पुस्तकों में, एक सूपरहीरो या महानायक वह व्यक्ति होता है जिसके पास पराप्राकृतिक या महामानवीय शक्तियां होतीं हैं और वह लोगो को खतरों से बचाता है और अपनी पहचान छिपाता है। इनकी शक्तियों को महामानवीय इसलिए कहा जाता है क्योंकि प्राकृतिक रूप से किसी भी सामान्य मानव में ऐसी शक्तियां सम्भव नहीं हैं। उदाहरण के लिए सूपरमैन, स्पाइडर-मैन, बैटमैन इत्यादि।

 इन्हें भी देखें 
 पराप्राकृतिक विश्वास का वैज्ञानिक अध्ययन
 रसल की चायदानी
 उड़न तश्तरी

श्रेणी:पराप्राकृतिक
श्रेणी:मिथकीय शक्तियां
जड़ी-बूटी

अंगूठाकार|उद्यान में विभिन्न प्रकार की दिखाई दे रही जड़ी-बूटियाँ का चित्र
जड़ी-बूटी या पाकौषधीयोद्भिज्ज (पाक-औषधीय-उद्भिज्ज) या भेषजोद्भिज्ज (भेषज-उद्भिज्ज) ऐसी वनस्पतियों को कहते हैं जो स्वास्थ्य एवं चिकित्सा के लिए उपयोगी हों या सुगन्ध आदि प्रदान करती हों। जड़ी-बूटी का विशेष महत्व उनके औषधीय गुण के कारण है। इसका प्रयोग औषधीय रूप में वर्षों से किया जाता रहा है।  परन्तु वर्तमान में इस परम्परा में थोड़ा बदलाव आया है। विकास के नाम पर इस परम्परा को प्रभावित करने की भरपूर चेष्टा की गई है। चरक संहिता, सुश्रुत संहिता जैसे ग्रंथों में जड़ी-बूटियों के बारे में विस्तृत रूप से बताया गया है। जड़ी-बूटी भारत की परम्परागत चिकित्सा पद्धति रही है। 

 इन्हें भी देखें 
 जड़ी-बूटी चिकित्सा
 मसाला

 सन्दर्भ 

 बाहरी कड़ियाँ 
 जंगल की जड़ी-बूटियाँ (गूगल पुस्तक ; लेखक - रमेश बेदी)
 जड़ी-बूटियों का संसार - जड़ी-बूटियों से सम्बन्धित सम्पूर्ण जानकारी से भरा जालस्थल
 जड़ी-बूटियों का वैज्ञानिक परीक्षण (बीबीसी)
 विलुप्ति की कगार पर जड़ी-बूटियाँ (वेबदुनिया)

श्रेणी:वनस्पति
श्रेणी:स्वास्थ्य
*
मैन्ग्रोव

thumb|300px|मैंग्रोव पादप - जल के ऊपर व नीचे का दृश्य
thumb|300px|कृष्णा वन्य अभयारण्य में समुद्र से तट पर उग रहे मैन्ग्रोव वन का दृश्य
मैंग्रोव (Mangrove) ऐसे क्षुप व वृक्ष होते हैं जो खारे पानी या अर्ध-खारे पानी में पाए जाते हैं। अक्सर यह ऐसे तटीय क्षेत्रों में होते हैं जहाँ कोई नदी किसी सागर में बह रही होती है, जिस से जल में मीठे पानी और खारे पानी का मिश्रण होता है। मैंग्रोव वनों का पारिस्थिकि में बहुत महत्व है, क्योंकि यह तटों को स्थिरता प्रदान करते हैं और बहुत प्राणी, मछली और पक्षी जातियों को निवास व सुरक्षा प्रदान करते हैं। मैंग्रोव वन व झुरमुट विश्व के उष्णकटिबन्धीय और उपोष्णकटिबन्धीय क्षेत्रों में मिलते हैं। कृत्रिम उपग्रहों द्वारा किए गए चित्रण के आधार पर इनका वैश्विक विस्तार 1,37,800 वर्ग किमी अनुमानित करा गया है, जिसका अधिकांश भाग 25 अक्षांश उत्तर और 25 अक्षांश दक्षिण के बीच है।

 शब्दोत्पत्ति 
मैंग्रोव शब्द दक्षिण अमेरिका की एक आदिवासी भाषा, गुआरानी भाषा, से उत्पन्न हुआ और फिर विश्वभर की भाषाओं में फैल गया। यह शब्द तीन अर्थों में प्रयोग किया जाता है:-
 पूर्ण पेड़ या पौधे के आवास के लिए 'मैन्ग्रोव स्वैम्प्स' (दलदल) या 'मैन्ग्रोव वन' प्रयोग किया जाता है।
 मंगल के सभी पेड़ों और पौधों के लिए, 
 जो रिज़ोफोरेसी परिवार से होते हैं, या रिज़ोफोरा वंश से किसी भी पादप के लिए,

मंगल डिपोज़ीश्नल तटीय क्षेत्रों में मिलते हैं, जहाँ बारीक कण, जिनमें उच्च कार्बनिक मात्रा हो, उच्च ऊर्जा की लहरों के प्रभाव से एकत्रित हो जाते हैं।

 चित्र दीर्घा

 इन्हें भी देखें 
 कृष्णा वन्य अभयारण्य

बाहरी कड़ियाँ
 मैंग्रोव का महत्व (इण्डिया वाटर पोर्टल)
 पिचवरम के मैन्ग्रोव – दुनिया का दूसरा बड़ा
 कुदरती तटरक्षक - मैंग्रोव (कुदरतनामा)
 मैंग्रोव- जल में रह कर भी बेचारा प्यासा सा रह जाता है।

 सन्दर्भ 

श्रेणी:जलीय पारिस्थितिकी
श्रेणी:जलीय वनस्पति
श्रेणी:समुद्र-वैज्ञानिक पारिभाषिकी
*
*
ऐतरेय आरण्यक

thumb|350px|रिग वेद पद पाथा और स्कंद शास्त्री उदगित के भाषयास , वेंकट माधव व्याख्य और व्रित्ति मुदगलास आधारित सन्यास भाषया पर उपलब्ध कुछ भागों के साथ।।

ऐतरेय आरण्यक ऐतरेय ब्राह्मण का अंतिम खंड है। "ब्राह्मण" के तीन खंड होते हैं जिनमें प्रथम खंड तो ब्राह्मण ही होता है जो मुख्य अंश के रूप में गृहीत किया जाता है। "आरण्यक" ग्रंथ का दूसरा अंश होता है तथा "उपनिषद्" तीसरा। कभी-कभी उपनिषद् आरण्यक का ही अंश होता है और कभी कभी वह आरण्यक से एकदम पृथक् ग्रंथ के रूप में प्रतिष्ठित होता है। ऐतरेय आरण्यक अपने भीतर "ऐतरेय उपनिषद्" को भी अंतर्भुक्त किए हुए हैं।

 संरचना एवं वर्ण्य-विषय 
ऐतरेय अरण्यक के पाँच अवांतर खंड हैं जो स्वयं आरण्यक के नाम से ही अभिहित किए जाते हैं। ये पाँचों आरण्यक वस्तुत पृथक् ग्रंथ माने जाते हैं। आज भी श्रावणी के अवसर पर ऋग्वेदी लोग इन अवांतर आरण्यकों के आद्य पदों का पाठ स्वतंत्र रूप से करते हैं जो इनके स्वतंत्र ग्रंथ मानने का प्रमाण माना जा सकता है।

ग्रंथ के प्रथम आरण्यक में "महाव्रत" का वर्णन है जो ऐतरेय ब्राह्मण के "गवामयन" का ही एक अंश है। द्वितीय आरण्यक के अंतिम तीन अध्यायों में (चतुर्थ से लेकर षष्ठ अध्याय तक) ऐतरेय उपनिषद् है। तृतीय आरण्यक को "संहितोपनिषद्" भी कहते हैं, क्योंकि इसमें संहिता, पद और क्रम पाठों का वर्णन तथा स्वर, व्यंजन आदि के स्वरूप का विवेचन है। चतुर्थ आरण्यक में महाव्रत के पंचम दिन में प्रयुक्त होनेवाली महानाम्नी ऋचाएँ दी गई हैं और अंतिम आरण्यक में निष्केवल्य शास्त्र का वर्णन पूरे ग्रंथ की समाप्ति करता है।

 रचयिता एवं रचना-काल 
इन आरण्यकों में प्रथम तीन के रचयिता ऐतरेय, चतुर्थ के आश्वलायन तथा पंचम के शौनक माने जाते हैं। ऐतरेय आरण्यक के रचनाकाल के विषय में विद्वानों में ऐकमत्य नहीं है। डाक्टर कीथ इसे यास्करचित निरुक्त से अर्वाचीन मानकर इसका समय षष्ठ शती विक्रमपूर्व मानते हैं, परंतु वास्तव में यह निरुक्त से प्राचीनतर है। ऐतरेय ब्राह्मण की रचना करनेवाले महिदास ऐतरेय ही इस आरण्यक के प्रथम तीन अंशों के भी रचयिता हैं। फलत: ऐतरेय आरण्यक को ऐतरेय ब्राह्मण का समकालीन मानना युक्तियुक्त है। इस आरण्यक को निरुक्त से प्राचीन मानने का कारण यह है कि इसके तृतीय खंड का प्रतिपाद्य विषय, जो वैदिक व्याकरण है, प्रातिशाख्य तथा निरुक्त दोनों के तद्विषयक विवरण से नि:संदेह प्राचीन है।

इन्हें भी देखें
ऐतरेय ऋषि
ऐतरेय उपनिषद
ऐतरेय ब्राह्मण

श्रेणी:आरण्यक
ग्रीनलैण्ड

ग्रीनलैंड ('लोगों की भूमि') डेनमार्क राजशाही के अधीन एक स्वायत्त घटक देश है, जो आर्कटिक और अटलांटिक महासागर के बीच कनाडा आर्कटिक द्वीपसमूह के पूर्व में स्थित है। हालांकि भौगोलिक रूप से यह उत्तर अमेरिका महाद्वीप का एक हिस्सा है, लेकिन 18 वीं सदी के बाद से यूरोप (खास तौर पर डेनमार्क) से राजनीतिक रूप से जुड़ा हुआ है।

1979 में डेनमार्क ने ग्रीनलैंड को स्वशासन प्रदान कर किया और 2008 में ग्रीनलैंड ने स्थानीय सरकार को अधिक दक्षता हस्तांतरण के पक्ष में मत दिया। जो अगले वर्ष प्रभावी बन गई, इसके साथ ही डैनिश शाही सरकार केवल विदेशी मामलों, सुरक्षा और आर्थिक नीति तक ही सीमित रह गई।

ग्रीनलैंड क्षेत्रफल के हिसाब से दुनिया का सबसे बड़ा द्वीप है, जो अपने आप में एक महाद्वीप नहीं है। इसके अलावा यह दुनिया का सबसे विरल जनसंख्या वाला देश है। लेकिन 1950 के दशक के बाद से वैज्ञानिकों की यह परिकल्पना है कि यह देश वास्तव में तीन अलग-अलग द्वीपों से बना है, जो ग्लेशियर के माध्यम से एक-दूसरे से जुड़े हुए हैं।

 इतिहास 
ग्रीनलैंड डेनमार्क के डेनिश कब्जे वाले क्षेत्र है, लेकिन ग्रीनलैंड यूरोपीय संघ का सदस्य नहीं है। यह  उत्तर अमेरिका महाद्वीप का हिस्सा है, और ग्रीनलैंड ऑस्ट्रेलिया और अंटार्कटिका को छोड़कर दुनिया का सबसे बड़ा द्वीप है, जो महाद्वीप नही हैं। ग्रीनलैंड के प्रधान मंत्री किम किल्सन हैं।

 जनसंख्या 
द्वीप ज्यादातर इनुइट और स्कैंडिनेवियाई द्वारा आबादी में है जो ग्रीनलैंडिक, एस्किमो-अलेत भाषा बोलते हैं। अधिकांश लोगों द्वारा डेनिश भी बोली जाती है।

1 जनवरी, 2019 तक, 57674 लोग ग्रीनलैंड मैं रहते है।

 प्रशासनिक प्रभाग 
पाठ=ग्रीनलैंड का प्रशासनिक प्रभाग |केंद्र|अंगूठाकार|ग्रीनलैंड का प्रशासनिक प्रभाग 

श्रेणी:देश
श्रेणी:उत्तर अमेरिका
श्रेणी:उत्तर अमेरिका के देश
*
श्रेणी:आर्कटिक के क्षेत्र
श्रेणी:इनुइत क्षेत्र
नारायण दामोदर सावरकर

नारायण दामोदर सावरकर (२५ मई, १८८८- १९ अक्टूबर, १९४९) प्रसिद्ध स्वतंत्रता सेनानी वीर सावरकर के छोटे भाई थे। इनका जन्म २५ मई, १८८८ को हुआ था। ये व्यवसाय से दन्त-चिकित्सक थे। इन्होंने अपने दोनों बड़े भ्राताओं को जेल से छुड़ाने के लिए अथक प्रयास किए। ये नासिक में क्रांतिकारी गतिविधियों में भी सक्रिय रहे। इन्होंने स्वामी श्रद्धानंद की स्मृति में श्रद्धानन्द साप्ताहिक का तीन वर्षों तक प्रकाशन किया। 

ये मुम्बई की हिन्दू महासभा के सक्रिय व वरिष्ठ कार्यकर्ता रहे, तथा बाद में कुछ वर्षों के लिए अध्यक्ष भी रहे। मुंबई में राष्ट्रीय स्वयंसेवक संघ की प्रथम शाखा इन्ही के दवाखाने में आरम्भ हुई थी। गांधी हत्याकाण्ड के उपरांत जब बम्बई प्रेसीडेंसी में ब्राह्मणों के खिलाफ दंगे हुए, तब उसी दौरान भीड़ द्वारा की गई पत्थरबाजी से उनको चोट पोहची थी। अंततः लगभग डेढ़ साल बाद १९ अक्टूबर, १९४९ को उनकी मृत्यु हुई।

 लेखन 
 जाईचा मंडप खंड १ (सन १९१३) 
 जाईचा मंडप खंड २ (सन १९१४) 
 मरण की लग्न (सन् १९३३)
 सेनापती तात्या टोपे (सन् १९४०) 
 हिंदूंचा विश्वविजयी इतिहास (सन् १९४४)

 बाहरी कड़ियाँ 
 वीर सावरकर परिवार सदस्य सावरकर जालस्थल पर
 देशभक्‍त डॉ. नारायण दामोदर सावरकर

श्रेणी:भारतीय स्वतंत्रता सेनानी
विष्णु रामकृष्ण करकरे

thumb|right|200px| गान्धी-वध के अभियुक्तों का एक समूह चित्र।  खड़े हुए : शंकर किस्तैया, गोपाल गोडसे, मदनलाल पाहवा, दिगम्बर बड़गे. बैठे हुए: नारायण आप्टे, विनायक दामोदर सावरकर, नाथूराम गोडसे, विष्णु रामकृष्ण करकरे 
विष्णु रामकृष्ण करकरे (, जन्म : १९१० - मृत्यु : १९७४) हिन्दू महासभा के एक समर्पित कार्यकर्ता थे। इन्हें गन्धी-हत्या के मामले में आजीवन कारावास की सजा दी गयी थी। 

अदालत में जब गान्धी-ह्त्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोड़कर सभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है फिर उनकी सुरक्षा की चिन्ता आखिरकार किन्हें करनी चाहिये थी? 

 सन्दर्भ 

 Manohar Malgaonkar, The Men Who Killed Gandhi, Madras, Macmillan India (1978) ISBN 0-333-18228-6

 बाहरी कड़ियाँ 
 पहले भी हुआ था बापू को मारने का प्रयास

श्रेणी:महात्मा गांधी की हत्या
नारायण आप्टे

नारायण दत्तात्रय आपटे (१९११ - १९४९) हिन्दू महासभा का एक कार्यकर्ता था।ब्राह्मण परिवार से था। इन्हें गांधी-हत्या के मामले में नाथूराम गोडसे के साथ फाँसी दे दी गयी थी।

अदालत में जब गांधी-हत्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यंत्र में शामिल थे, पूर्व योजनानुसार उसे केवभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। 

thumb|center|450px|: शंकर किस्तैया, गोपाल गोडसे, मदनलाल पाहवा, दिगम्बर बड़गे.  नारायण आप्टे, विनायक दामोदर सावरकर, नाथूराम गोडसे, विष्णु रामकृष्ण करकरे

 सन्दर्भ 

 Manohar Malgaonkar, The Men Who Killed Gandhi, Madras, Macmillan India (1978) ISBN 0-333-18228-6

इन्हें भी देखें
महात्मा गांधी की हत्या
नाथूराम गोडसे
मदनलाल पाहवा

बाहरी कड़ियाँ
वो व्यक्ति, जिसने गांधी की हत्या में साथ दिया और गोडसे के साथ फांसी चढ़ा
 पहले भी हुआ था बापू को मारने का प्रयास

श्रेणी:महात्मा गांधी की हत्या
श्रेणी:1911 में जन्मे लोग
दिगम्बर बड़गे

thumb|right|200px|गन्धी-ह्त्या के अभियुक्तों का सामूहिक चित्र।  खड़े हुए : शंकर किस्तैया, गोपाल गोडसे, मदनलाल पाहवा, दिगम्बर बड़गे. बैठे हुए: नारायण आप्टे, विनायक दामोदर सावरकर, नाथूराम गोडसे, विष्णु रामकृष्ण करकरे
दिगम्बर बड़गे () हिन्दू महासभा के एक सक्रिय कार्यकर्ता थे। जब इन पर गान्धी-ह्त्या के मामले में मुकदमा चलाया गया तो ये सरकारी गवाह बन गये और उन्होंने मामले में सभी अभियुक्तों के नाम बता दिये जिसके चलते मामला शीघ्रता से सुलझ गया।

अदालत में जब गान्धी-ह्त्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोडकर सभा में गड़बड़ी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है फिर उनकी सुरक्षा की चिन्ता आखिरकार किन्हें करनी चाहिये थी?

 सन्दर्भ 

 Manohar Malgaonkar, The Men Who Killed Gandhi, Madras, Macmillan India (1978) ISBN 0-333-18228-6

बाहरी कड़ियाँ
 पहले भी हुआ था बापू को मारने का प्रयास

श्रेणी:महात्मा गांधी की हत्या
गोपाल गोडसे

thumb|200px|गान्धी-हत्या के हत्यारो एक समूह चित्र।  खड़े हुए : शंकर किस्तैया, गोपाल गोडसे, मदनलाल पाहवा, दिगम्बर बड़गे. बैठे हुए: नारायण आप्टे, विनायक दामोदर सावरकर, नाथूराम गोडसे, विष्णु करकरे
गोपाल गोडसे  (, १९१९ - २००५) हिन्दू महासभा का एक कार्यकर्ता था। इसे गान्धी-हत्या के मामले में आजीवन कारावास की सजा मिली थी। ये प्रमुख आरोपी नाथूराम गोडसे का अनुज था। न्यायालय में जब गान्धी-हत्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोडकर सभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है। आखिर २० जनवरी १९४८ की पाहवा द्वारा गान्धी  की प्रार्थना-सभा में बम-विस्फोट के ठीक १० दिन बाद उसी प्रार्थना सभा में उसी समूह के एक सदस्य नथूराम गोडसे ने गान्धी के सीने में ३ गोलियाँ मारकर गान्धी जी  की हत्या कर दी।  

 सन्दर्भ 

बाहरी कड़ियाँ
 Manohar Malgaonkar, The Men Who Killed Gandhi, Madras, Macmillan India (1978) ISBN 0-333-18228-6
 पहले भी हुआ था बापू को मारने का प्रयास

श्रेणी:महात्मा गांधी की हत्या
शंकर किस्तैया

thumb|right|200px|गान्धी-वध के अभियुक्तों का एक समूह चित्र।  खड़े हुए : शंकर किस्तैया, गोपाल गोडसे, मदनलाल पाहवा, दिगम्बर बड़गे. बैठे हुए: नारायण आप्टे, विनायक दामोदर सावरकर, नाथूराम गोडसे, विष्णु रामकृष्ण करकरे
शंकर किस्तैया  हिन्दू महासभा का एक कार्यकर्ता था। इसे महात्मा गांधी की हत्या करने के मामले में आजीवन कारावास की सजा मिली थी। बाद में उच्च न्यायालय ने अपील करने पर छोड़ने का निर्णय दिया।

अदालत में जब गान्धी-वध का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोडकर सभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है। आखिर २० जनवरी १९४८ की पाहवा द्वारा गान्धीजी की प्रार्थना-सभा में बम-विस्फोट के ठीक १० दिन बाद उसी प्रार्थना सभा में उसी समूह के एक सदस्य नाथूराम गोडसे ने गान्धी के सीने में ३ गोलियाँ उतार कर उन्हें सदा सदा के लिये समाप्त कर दिया।

 सन्दर्भ 

 Manohar Malgaonkar, The Men Who Killed Gandhi, Madras, Macmillan India (1978) ISBN 0-333-18228-6

बाहरी कड़ियाँ
 पहले भी हुआ था बापू को मारने का प्रयास

श्रेणी:महात्मा गांधी की हत्या
प्रियदर्शन

प्रियदर्शन (मलयालम: പ്രിയദര്‍ശന്‍, प्रियदर्शन सोमन नायर) भारत के प्रसिद्ध फिल्म निर्माता हैं। इन्होंने मलयाली एवं हिन्दी फिल्में निर्देशित की हैं।

 चुनिंदा हिन्दी फिल्में  
 साल फ़िल्म टिप्पणी 1993  गर्दिश   1997  विरासत   1998  सात रंग के सपने   कभी ना कभी   डोली सजा के रखना || 
|-
| 2000 || हेरा फेरी || 
|-
| 2001 || ये तेरा घर ये मेरा घर || 
|-
| 2003 || हंगामा || 
|-
| 2004 || हलचल || 
|-
| rowspan="2" | 2005 || गरम मसाला   क्योंकि  2006  भागम भाग   मालामाल वीकली   चुप चुप के   2007  ढोल   भूल भुलैया   2008  मेरे बाप पहले आप   2009  बिल्लू   दे दना दन   2010  खट्टा मीठा  बम बम बोले || 
|-
| आक्रोश  2012  तेज़ || 
|-
| 2013 || रंगरेज़  

सन्दर्भ

बाहरी कड़ियाँ
 
 Inuaguration of his Studio - Four Frames

श्रेणी:मलयाली फिल्म निर्देशक
श्रेणी:केरल के लोग
श्रेणी:तिरुवनंतपुरम के लोग
श्रेणी:हिन्दी निर्देशक
श्रेणी:1957 में जन्मे लोग
श्रेणी:जीवित लोग
अन्नू कपूर

अन्नू कपूर (उर्दु: ان کپُور,) जन्म: २० फरवरी १९५६ भारतीय अभिनेता व टेलीविजन प्रस्तुतकर्ता हैं।

 पूर्व जीवन 
कपूर का जन्म २० फ़रवरी १९५६ को भोपाल, मध्य प्रदेश में हुआ और उनका जन्म का नाम अनिल कपूर था।The meaningful sperm  Daily Pioneer, 28 अप्रैल 2012.

वह एक पंजाबी परिवार से है। उनकी माँ एक बेंगाली थीं। उनके पिता एक पारसी थिएटर चलाते थे।
अन्नू कपूर अपने परिवार की आर्थिक मदद करने के लिए एक चाय की दुकान चलाते थे। उन्होंने चूरन के नोट और लॉटरी टिकट भी बेचे। पढाई पूरी करने के बाद उन्होंने दिल्ली के नेशनल स्कूल ऑफ़ ड्रामा में एडमिशन लिया।

व्यक्तिगत जीवन
कपूर ने अपने कार्यक्रमों में भारत के सकारात्मक पहलुओं को बढ़ावा दिया है। कपूर की बहन सीमा कपूर, अभिनेता ओम पुरी से शादी की थी। [१०] [११]

उनके बड़े भाई, रंजीत, एक निर्देशक और पटकथा लेखक हैं और उनकी बहन, सीमा एक निर्माता और अभिनेता हैं। कपूर के छोटे भाई, निखिल, एक लेखक और गीतकार हैं। अन्नू के दो विवाह से चार बच्चे (तीन बेटे- कावन, माहिर और इवान — और एक बेटी, अर्पिता) हैं। उनकी पत्नी, अनुपमा, जन्म से अमेरिकी हैं। [१३] अन्नू ने 2008 में अपनी पहली पत्नी अनुपमा (पामी) से दोबारा शादी की।

उन्होंने फिल्म अनिल कपूर के नायक के साथ भ्रम से बचने के लिए अपना नाम अनिल कपूर से अन्नू कपूर में बदल दिया, जबकि तेजाब में अभिनय किया।

 प्रमुख फिल्में
 वर्ष  फ़िल्म  चरित्र  टिप्पणी	1979		काला पत्थर (1979 फ़िल्म)				1984		कंधार (1984 फ़िल्म) ‎				1984		मशाल (1984 फ़िल्म) ‎				1985		अर्जुन (1985 फ़िल्म) ‎			 1986  चमेली की शादी  छदमी लाल  1987  मिस्टर इंडिया (1987 फ़िल्म)  संपादक 	1988		गुनाहों का फ़ैसला (1988 फ़िल्म) ‎				1988		खून बहा गंगा में (1988 फ़िल्म) ‎			 1988  तेज़ाब  	1989		चालबाज़ (1989 फ़िल्म) ‎					1989		आखिरी गुलाम (१९८९ फ़िल्म) ‎					1989		दोस्त (1989 फ़िल्म) ‎					1989		मैं आज़ाद हूँ (1989 फ़िल्म) ‎					1990		वीरू दादा (1990 फ़िल्म) ‎					1990		जख्मी ज़मीन (1990 फ़िल्म) ‎					1990		प्यासी निगाहें (1990 फ़िल्म) ‎					1991		हम (1991 फ़िल्म) ‎					1991		जमाई राजा (फ़िल्म) ‎					1991		रणभूमि (1991 फ़िल्म) ‎					1991		योद्धा (1991 फ़िल्म) ‎					1992		मुस्कुराहट (1992 फ़िल्म) ‎					1992		जीना मरना तेरे संग ‎					1992		पायल (1992 फ़िल्म) ‎					1993		दिल की बाज़ी ‎					1993		गर्दिश ‎					1993		श्रीमान आशिक (1993 फ़िल्म) ‎			1993  डर  विक्रम ओबेरॉय 1994  द्रोह काल  सुरिन्दर 		1995		जवाब (1995 फ़िल्म) ‎					1995		अनोखा अंदाज़ (1995 फ़िल्म) ‎					1996		विजेता (1996 फ़िल्म) ‎					1997		उड़ान (1997 फ़िल्म) ‎					1999		अर्जुन पण्डित (१९९९ फ़िल्म) ‎					1999		कच्चे धागे (1999 फ़िल्म) ‎					2000		तूने मेरा दिल ले लिया (2000 फ़िल्म) ‎			2002  हम किसी से कम नहीं  मुन्नू मोबाइल 		2004		ऐतराज़‎					2004		कुछ तो गड़बड़ है (2004 फ़िल्म) ‎					2004		रेनकोट (2004 फ़िल्म) ‎					2012		गली गली चोर है (2012 फ़िल्म) ‎			2012  विकी डोनर  डॉक्टर बलदेव चड्डा 2019  खानदानी शफाखाना  

 प्रमुख टीवी कार्यक्रम/धारावाहिक 
 वर्ष  चैनल  कार्यक्रम/धारावाहिक चरित्र  टिप्पणी ?  ज़ी टीवी  अंताक्षरी  एंकर  ?  दूरदर्शन  कबीर (धारावाहिक)  संत कबीर  1988  दूरदर्शन  परमवीर चक्र (धारावाहिक) लांस नायक अलबर्ट एक्का 

उनकी प्रसिद्धि का एक मुख्य कारण टीवी शो टी वी एस सा रे गा मा पा का उनकी ओर से प्रस्तुत किया जाना है।

 सन्दर्भ 

 बाहरी कड़ियाँ 
 

श्रेणी:1945 में जन्मे लोग
श्रेणी:भारतीय फ़िल्म अभिनेता
श्रेणी:हिन्दी अभिनेता
श्रेणी:जीवित लोग
श्रेणी:भोपाल के लोग
श्रेणी:फ़िल्मफ़ेयर पुरस्कार विजेता
श्रेणी:भारतीय गायक
महामहोपाध्याय सिद्धेश्वर शास्त्री चित्तराव

महामहोपाध्याय सिद्धेश्वर शास्त्री चित्तराव एक संस्कृत के महान विद्वान थे। इन्हें महामहोपाध्याय एवं विद्यानिधि की उपाधि से अलंकृत किया गया था। इन्होंने धार्मिक विषयों पर बहुत कुछ लिखा था। कुछ समय के लिए इन्होंने श्रीधर व्यंकटेश केतकर के विश्वकोष – 'ज्ञानकोष' के लिए भी सम्पादन कार्य किये। १९२६-१९२७ में इन्होंने सर्वप्रथम ऋगवेद संहिता का मराठी अनुवाद निकाला। इन्होंने शुद्धि के लिए संस्कार बनाए। साथ ही इस काम के लिए एक मराठी मुखबन्ध भी लिखा। इन्होंने महाराष्ट्र में शुद्धि आन्दोलन के लिए प्रोत्साहन कार्य किए। १९२४-१९३३ तक ये पुणे शहर हिन्दू सभा के अध्यक्ष रहे। बाद में इन्होंने भारतीय चरित्रकोष मंडल की स्थापना की जिसके द्वारा इन्होंने प्राचीन एवं आधिनिक व्यक्तित्वों की आत्मकथाएं तैयार कीं। पुणे में आई बाढ़ के दौरान अमृतेश्वर मंदिर के शिखर पर चढ़ कर अपनी जीवन रक्षा की। 

बाहरी कड़ियाँ
 सावरकर के साथी – सावरकर के जालस्थल पर।

श्रेणी:भारतीय स्वतंत्रता सेनानी
श्रेणी:हिन्दू महासभा
शंकर रामचन्द्र

शंकर रामचंद्र या मामाराव दांते (२८ सितंबर, १८९८-), ने पुणे से १९२० में कला स्नातक किया। १९२०-१९२३ तक लोक-संग्रह समाचार पत्र के संपादकीय विभाग में कार्यरत रहे। १९२३ के बाद इन्होंने देवनागरी लिपि के अक्षरों के मुद्रण एवं टंकण पर शोध किया और देवनागरी लिपि का मोनो-टाइप पर मुद्रण संभव हुआ। १९२४-१९३० तक पुणे हिन्दू महासभा के सचिव रहे थे। इस दौरान शुद्धि कार्यक्रम किए थे। १९२८ में दंगा प्रभावित महाद का सर्वेक्षण किया। १९३८ में इन्होंने निज़ाम के शासन में हिन्दुओं की स्थिति का सर्वेक्षण किया तथा सरकार को अवगत कराया। ये १९४०-१९४५ तक महाराष्ट्र हिन्दू महासभा के सचिव रहे थे। १९३८ में भागनगर (हैदराबाद) के अहिंसक प्रतिरोध के बाद १९३९ में इन्हें कारावास भोगना पड़ा। १९५० में ये अखिल भारतीय हिन्दू महासभा के सचिव निर्वाचित हुए। बाद में १९७५ में उपाध्यक्ष भी बने। इन्होंने चित्तराव शास्त्री के ऋगवेद के मराठी अनुवाद, मेट्स बुक ऑन द प्लाइट ऑफ अनटचेबल्स, बलशास्त्री हरिदास के पुणे में दिए व्याख्यानों व सावरकर के कार्यों का प्रकाशन भी किया। ये १९४०-५५ तक काल- समाचारपत्र के संपादक भी रहे। १९६७ में इन्होंने काल-साप्ताहिक निकाला।
 
गणपत महादेव नलदाड़े (१० फरवरी-) इनका जन्म पुणे में हुआ। आरंभ में इन्होंने अपने पिता के तंबाकू के व्यापार में सहओग किया। १९२२ में मुद्रणालय खोला। १९२५-३२ तक संग्राम-साप्ताहिक पत्र का प्रकाशन किया। १९२८-५४ तक पुणे नगर निगम के अध्यक्ष भी रहे। १९४२ में ये पुणे शहर के महापौर भी चुने गए थे। १९६४ में ये मुंबई विधान परिषद के सदस्य चुने गए। मर्चेन्ट्स कोऑपरेटिव बैंक के अध्यक्ष रहे थे। गांधी हत्याकाण्ड के दंगों के दौरान इनकी प्रिंटिंग प्रेस जला दी गई। १९४८ एवं १९५० में ये ४-४ महीनों के लिए जेल भी गए। १९७५ में पुणे में आयोजित हिन्दू महासभा सत्र की स्वागत समिति के अध्यक्ष भी रहे थे। 

 बाहरी सूत्र 
 सावरकर के साथी – सावरकर के जालस्थल पर।

श्रेणी:भारतीय स्वतंत्रता सेनानी
श्रेणी:हिन्दू महासभा
नरसिंह चिंतामन केलकर

नरसिंहन चिंतामन केलकर या तात्यासाहेब केलकर (२४ अगस्त, १८७२- १४ अक्तूबर, १९४७) एक उल्लेखानीय साहित्यकार थे जिन्हें 'साहित्य-सम्राट' की उपाधि से अलंकृत किया गया था। ये केसरी-महारत्त समाचार-पत्र के ४१ वर्षों तक संपादक रहे थे। इसके साथ ही ये केसरी न्यास के न्यासी (ट्रस्टी) भी थे।

इन्होंने कला स्नातक व विधि स्नातक किया था। बाद में इन्होंने सतारा में वकालत की। इनको बालगंगाधर तिलक द्वारा १८६९ में मुंबई बुलाया गया था। १९१६ में इन्होंने तिलक के साठवें जन्मदिवस के आयोजन के लिए सक्रिय भाग लिया, व एक लाख रुपए का चंदा जमा किया। १९२० में तिलक की मृत्यु उपरांत कांग्रेस में तिलक समर्थकों के अग्रणी रहे। ये १९२४-१९२९ तक वाइसरॉय परिषद के सदस्य भी रहे थे। ये अखिल भारतीय हिन्दू महासभा के दो बार अध्यक्ष निर्वाचित हुए (१९२८-जबलपुर सत्र एवं १९३२-दिल्ली सत्र)।

 परिचय 
नरसिंह चिंतामणि केलकर का जन्म मिरज (महाराष्ट्र) में हुआ था। हाईस्कूल और कालेज में उन्होने अंग्रेजी एवं संस्कृत साहित्य का विशेष अध्ययन किया और उनकी साहित्यिक प्रतिभा पल्लवित हुई। बी. ए., एल-एल. बी. होने के पश्चात्‌ वे लोकमान्य तिलक के अंग्रेजी समाचार पत्र मराठा के संपादक हुए। इस प्रकार सन्‌ 1947 तक वे मराठा, केसरी तथा सह्याद्रि (मासिकपत्र) जैसे लोकप्रिय एवं प्रौढ़ समाचारपत्रों के संपादक रहे।

वे न केवल व्यवसायी संपादक वरन्‌ सव्यसाची साहित्यिक भी थे। संपादन करते हुए उन्होंने मालाकार चिपलूणकर की प्रौढ़ निबंधशैली का उत्कर्ष किया। इन्होंने निबंध, जीवनी, नाटक, इतिहास, साहित्यशास्त्र, उपन्यास, विनोद, यात्रावर्णन आदि अनेक साहित्यरूपों में अपनी प्रौढ़ कृतियों द्वारा अच्छा योग दिया। इनकी निबंधरचना इतनी विविध, विपुल और कलापूर्ण है कि मराठी में कदाचित्‌ ही किसी एक व्यक्ति ने इनकी टक्कर का निबंधप्रणयन किया हो। इनकी निबंधरचना लगभग पाँच हजार पृष्ठों की है।

इनके 1. गैरीबाल्डी चरित्र 2. आयरिश देशभक्तों के चरित्र, 3. लोकमान्य तिलक का त्रिखंडात्मक बृहत्‌ चरित्र (लगभग तीन हजार पृष्ठों का) और 4. आत्मकहानी (लगभग आठ सौ पृष्ठों की) की रचनाकर चरित्रसाहित्य को खूब संपन्न किया। इनका ऐतिहासिक संशोधनयुक्त मराठे व इंग्रज ग्रंथ पठनीय और संग्रहणीय है। वैसे ही 'सुभाषित और विनोद' नामक प्रौढ़ ग्रंथ का प्रणयान कर इन्होंने हास्य रस का शास्त्रीय शैली से प्रतिपादन किया है।

केलकर सफल समीक्षक भी थे। इन्होंने लगभग सौ भिन्न प्रकार के ग्रंथों के मार्मिक परिचय लिखे और बीसों ग्रंथों की उद्बोधक समालोचनाएँ कीं। वे मराठी के दूसरे साहित्यसम्राट कहे जाते हैं। अपने सामर्थ्य के अनुसार इन्होंने देश सेवा में भी योग दिया। 1947 ई. में इनका निधन हुआ।

रचित पुस्तकें
 अमात्य माधव (नाटक)
 आयर्लंदचा इतिहास
 कृष्णार्जुनयुद्ध (नाटक) 
 कोकणचा पोर (उपन्यास)
 ग्यारीबाल्डीचे चरित्र
 चंद्रगुप्त (नाटक)
 तोतयाचे बंड (नाटक)
 नवरदेवाची जोडगोळी  (नाटक?)
 बलिदान (उपन्यास)
 भारतीय तत्त्वज्ञान (वैचारिक)
 मराठे आणि इंग्रज (ऐतिहासिक)
 लोकमान्यांचे चरित्र (२ खण्ड) -चरित्रलेखन
 वीर विडंबन (नाटक)
 संत भानुदास (नाटक)
 समग्र केळकर वाङ्मय- खंड १ से १२ (१९३८) 
 सरोजिनी (नाटक)
 सुभाषित आणि विनोद
 हास्य विनोद मीमांसा (ललित)
 ज्ञानेश्वरी सर्वस्व

 बाहरी कड़ियाँ 
 सावरकर के साथी – सावरकर के जालस्थल पर।

श्रेणी:भारतीय स्वतंत्रता सेनानी
विलिस टावर

विलिस टॉवर (पूर्व नामः सीयर्स टॉवर) संयुक्त राज्य अमरीका के शिकागो इलिनोइस शहर में स्थित एक गगनचुंबी इमारत है। इस इमारत के निर्माण के लिए अगस्त 1970 में सीयर्स, रोईबुक एण्ड कंपनी को नियुक्त किया गया। इस भवन का निर्माण कार्य 1974 में पूर्ण हुआ। यह टॉवर उत्तरी अमरीका की सबसे ऊंची इमारत होने के साथ-साथ 1974 से 1996 के बीच से दुनिया की सबसे ऊंची इमारत थी। इस 108 मंजिली इमारत की ऊंचाई आधार से लेकर छत तक 442 मीटर (1451 फुट) है।

thumb|left|175px|दुनिया के गगनचुंबी इमारतों की तुलना
इस टॉवर के निर्माण से पहले विश्व व्यापार केंद्र दुनिया की सबसे ऊंची थी। 1996 में कुआलालम्पुर, मलेशिया में स्थित पेट्रोनास ट्विन टावर्स दुनिया की सबसे ऊंची इमारत बन गई। इमारत के शिखर पर लगे दो टेलीविजन एंटीना की बदौलत शियर्स टॉवर अभी भी जमीन से लेकर शिखर तक दुनिया की सबसे ऊंची इमारत है। जमीन से लेकर एंटीना तक की ऊंचाई 527 मीटर (1730 फुट) है।

खबर के अनुसार, इंश्योरेंस सेवाओं के लिए जाने जानी वाली लंदन की कंपनी विलिस ग्रुप ने वर्ष 2009 के शुरू में टावर के नामकरण का अधिकार सीयर्स प्रबंधन से जीत लिया था। टावर की मुख्य किराएदार सीयर्स रोइब्यूक एंड कंपनी थी, जो वर्ष 1992 में यहां से चली गई थी। वर्तमान में इस इमारत का मालिकाना हक अमेरिकन लैंडमार्क प्रापर्टीज ऑफ स्कोकी के पास है। विलिस ग्रुप की योजना यहां 50 मंजिली होटल खोलने की है।

 फोटो गैलरी 

 अन्य जालपृष्ठ 

 आधिकारिक वेबसाइट
 सीयर्स टॉवर स्काईडेक वेबसाइट
 इम्पोरिस.काम - सीयर्स टॉवर
 स्काईस्क्रेपरपेज.काम - सीयर्स टॉवर

श्रेणी:सर्वोच्च गगनचुम्बी
श्रेणी:१०० या अधिक तलों वाली इमारतें
श्रेणी:४०० मीटर या अधिक वाली इमारतें
श्रेणी:शिकागो की गगनचुम्बी इमारतें
उत्तर अमेरिका का इतिहास

thumb|उत्तर अमेरिका का इतिहास। 

उत्तर अमेरिका का इतिहास अपनी संस्कृतियों और सभ्यताओं के मामले में इस महाद्वीप की विशालता के समान ही समृद्ध है, जो अपने में सुदूर उत्तर में एस्किमो से लेकर मेक्सिको की ऐज़टैक सभ्यता तक और दक्षिण में ओल्मेक और माया सभ्यताओं को अपने में समेटे हुए है।

 ग्रीनलैण्ड 
नॉर्डिक गाथाओं के अनुसार, ग्रीनलैण्ड की खोज ९०० ईस्वीं में नार्वेजियाई नाविक गुन्नजोर्न ने की थी। ९८० के दशक में, आइसलैण्ड के वाइकिंग सर्वप्रथम यूरोपीय आगन्तुक थे जो निर्जन दक्षिण-पश्चिमी तट से होते हुए ग्रीनलैण्ड पहुँचे थे। १५३६ में, डेनमार्क और नार्वे आधिकारिक रूप से एक हो गए और ग्रीनलैण्ड डैनिश नार्वे का एक अधीनस्थ क्षेत्र बन गया। 

वर्तमान में, स्थानीय सरकार इनूइट लोगों की है। नवम्बर २००८ में ग्रीनलैण्ड ने स्वशासन के पक्ष में मतदान किया और अब वह डेनमार्क से स्वतन्त्र होने के एक कदम और निकट है।
स्थानों के नाम डैनिश से बदलकर स्थानीय भाषाओं में रखे जा रहे हैं। गोड्थाब, जो इस द्वीप पर डैनिश सभ्यता का केन्द्र है, अब नूक कहा जाता है, जो आभासीय सम्प्रभु सरकार की राजधानी है। १९८५ में इस सरकार द्वारा ग्रीनलैण्ड के ध्वज का निर्माण डेनमार्क के ध्वज के रंगों के आधार पर किया। यद्यपि, पूर्ण सम्प्रभुता आन्दोलन ने अभी जनमत प्राप्त नहीं किया है।

 कनाडा 
इस क्षेत्र में आने वाले सर्वप्रथम लोग साइबेरिया से आए थे, जो बेरिंग की खाड़ी को पार करके यहाँ पहुँचे थे और इनके कुछ समय बाद एशिया से अन्तिम इनूइट (एस्किमो) यहाँ आए थे। यहाँ आने वाले सर्वप्रथम यूरोपीय फ़्रान्सीसी थे। अठारहवीं सदी में फ़्रान्स और इंग्लैण्ड के मध्य चल रहा विवाद यहाँ इस क्षेत्र के उपनिवेशों तक आ पहुँचा और अंग्रेज़ों और फ़्रान्सीसीयों के बीच घमासान युद्ध छिड़ गया और जिसके परिणामस्वरूप अंग्रेज़ों की विजय हुई। १७६३ की पैरिस संधि के बाद न्यू फ़्रान्स या वर्तमान कनाडा एक ब्रिटिश उपनिवेश बन गया। इसके कुछ वर्षों बाद, ब्रिटेन ने औपचारिक रूप से फ़्रान्सीसी नागरिक कानून को मान्यता प्रदान की और कनाडा की फ़्रान्सीसी भाषी जनसंख्या की धार्मिक और भाषायी स्वतन्त्रता स्वीकार की।

१९८२ में, कनाडियाई संविधान में बहुत बड़े सुधार किए गए: ब्रिटिश उत्तर अमेरिकी अधिनियम १८६७ और इसमें हुए बहुत से संशोधन १९८२ में, संविधान अधिनियम बना और कनाडा का संविधान बना। हाल के वर्षों में क्यूबेक (कनाडा का फ़्रान्सीसी भाषी बहुल प्रान्त) के लोगों ने राष्ट्रीय एकीकरण के मुद्दे पर बहुत कुछ बोला है। १९८० और १९९५ में हुए जनमत संग्रहों में इस प्रान्त के लोगों ने प्रान्त की सम्प्रभुता पर मत दिया है और अधिकांश मदतान क्यूबैक के कनाडा में बने रहने के पक्ष में ही हुआ है।

 संयुक्त राज्य अमेरिका 
 अमेरिकी स्वतंत्रता का युद्ध
 अमेरिकी स्वतंत्रता की घोषणा
 अमेरिका का इतिहास (१७८९-१८४९)
 मेक्सिको में अमेरिकी हस्तक्षेप
 अमेरिकी गृहयुद्ध

 मेक्सिको 
 मेक्सिको का इतिहास (प्रागकोलंबिया काल)
 मेक्सिको पर विजय
 नया स्पेन
 मेक्सिको की स्वतंत्रता
 मेक्सिको का इतिहासः स्वतंत्रता के बाद

 सन्दर्भ 

 बाहरी कड़ियाँ 
 उत्तर अमेरिका का इतिहास 
 उत्तर अमेरिका का इतिहास 
 उत्तर अमेरिका का इतिहास (बच्चों के लिए) 
 अमेरिका के इतिहास की पुस्तक

श्रेणी:इतिहास
श्रेणी:उत्तर अमेरिका
श्रेणी:उत्तर अमेरिका का इतिहास